**Акционарско друштво „ЛАБУДОВО ОКНО“ , Бела Црква**

**Бела Црква, ул. Пролетерска бр. 8**

**МБ: 08167656**

**Број 02-05/13 од 29. 05.2013. године**

На основу члана 335. и члана 592. став 7. Закона о привредним друштвима („СЛ. Гласник РС“ број 36/11 и 99/11), Управни одбор, на својој седници одржаној 29.05.2013. године, донео је

**ОД Л У К У**

**О САЗИВАЊУ РЕДОВНЕ СЕДНИЦЕ СКУПШТИНЕ**

**АКЦИОНАРА “ ЛАБУДОВО ОКНО“ А.Д., Бела Црква**

која ће се одржати дана 28.06.2013. године у просторијама ресторана „БОСC“ ,Бела Црква, ул. Карађорђева бр. 12, са почетком у 10,00 часова

За редовну седницу, се предлаже следећи

**Д Н Е В Н И Р Е Д**

1. Избор председника Скупштине
2. Именовање записничара и три члана Комисије за гласање
3. Усвајање одлуке о предлогу дневног реда
4. Предлог одлуке о усаглашавању оснивачког акта „ЛАБУДОВО ОКНО“ А.Д., Бела Црква са Законом о привредним друштвима
5. Предлог Статута „ЛАБУДОВО ОКНО“ А.Д., Бела Црква
6. Предлог Пословника о раду Скупштине „ЛАБУДОВО ОКНО“ А.Д., Бела Црква
7. Предлог одлуке о усвајању финансијских извештаја са Извештајем о пословању за период од 01.01.2012. – 31.12.2012. „ЛАБУДОВО ОКНО“ А.Д., Бела Црква
8. Доношење одлуке о усвајању ревизорског извештаја по билансима за 2012. годину
9. Предлог одлуке о усвајању Кодекса корпоративног управљања
10. Доношење одлуке о разрешењу досадашњих чланова Управног одбора
11. Доношење одлуке о именовању чланова Одбора директора
12. Доношење одлуке о промени правне форме (поводом доношења ове одлуке акционари имају право да се изјасне као несагласни сходно члановима 474.,475. Закона о привредним друштвима)
13. Доношење одлуке о искључењу акција са регулисаног тржишта по члану 123. Закона о тржишту капитала

***Напомена:Овлашћује се новоизабрани одбор директора да може вршити евентуалне исправке донетих одлука уколико је то неопходно за њихово извршење. .***

До окончања поступка усклађивања Статута „ЛАБУДОВО ОКНО“ А.Д., Бела Црква са Законом о привредним друштвима („Сл.гласник РС“ број 36/2011 и 99/2011 – у даљем тексту Закон), на поступак сазивања, обавештавања и рада Скупштине биће непосредно примењене одредбе Закона и одредбе Статута које нису у супротности са Законом.

Сваки акционар има право присуствовања на редовној седници Скупштине.

Укупан број гласова којима располажу акционари у Скупштини „ЛАБУДОВО ОКНО“ А.Д., Бела Црква износи 994 гласова.

Сваки акционар има право присуствовања на редовној седници Скупштине.

Укупан број гласова којима располажу акционари у Скупштини „ЛАБУДОВО ОКНО“ А.Д., Бела Црква износи 994 гласова.

Право личног учествовања у раду Скупштине имају акционари који на Дан акционара одређен Законом, поседују најмање 0,1% од укупног броја емитованих акција „ЛАБУДОВО ОКНО“ А.Д., Бела Црква, oдносно најмање 1 акцију. Акционари који појединачно не поседују наведени број акција имају право да учествују у раду Скупштине преко заједничког пуномоћника или да гласају у одсуству у складу са одредбама Закона и Статута „ЛАБУДОВО ОКНО“ А.Д., Бела Црква.

Гласање по свим тачкама дневног реда је јавно.

Утврђује се Позив за редовну седницу Скупштине који чини саставни део ове Одлуке и налази се у њеном прилогу.

Јавни позивза учешће на Скупштини упућује се дана 29.05.2013. године и објављује на интернет страници„ЛАБУДОВО ОКНО“ А.Д., Бела Црква и на интернет страници регулисаног тржишта – МТП на које су су укључене акције друштва и Регистра привредних субјеката Агенције за привредне регистре.

Дан акционара (дан на који се утврђује Списак акционара са правом учествовања у раду Скупштине и који по сили Закона пада на десети дан пре одржавања седнице Скупштине), пада на дан 18.06.2013. године, и важиће и за евентуалну поновљену седницу.

Списак акционара „ЛАБУДОВО ОКНО“ А.Д., Бела Црква утврђује се на основу извода из јединствене евиденције акционара Централног регистра.

Акционар са Списка акционара „ЛАБУДОВО ОКНО“ А.Д., Бела Црква који након дана акционара на треће лице пренесе своје акције задржава право да учествује у раду те седнице Скупштине по основу акција које је поседовао на дан акционара.

Материјали за ову седницу Скупштине се стављају на располагање акционарима, истовремено са слањем овог позива на интернет страници „ЛАБУДОВО ОКНО“ А.Д., Бела Црква [**www.labudovoknobc.com**](http://www.labudovoknobc.com), и у седишту Друштва ул. Пролетерска бр. 8, Бела Црква, сваког радног дана од 8,00 до 13,00 часова.

Ова Одлука ступа на снагу даном доношења.

**Председник Управног одбора**